**Ministru kabineta noteikumu projekta „Grozījumi Ministru kabineta 2009.gada 20.janvāra noteikumos Nr.60 "Noteikumi par obligātajām prasībām ārstniecības iestādēm un to struktūrvienībām””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Saskaņā ar „Valdības izvirzītās darbības prioritātes 2014. gadā un to īstenošanai plānotie pasākumi” 1.pielikuma 11.punkta 4.apakšpunktu, kas paredz veselības aizsardzības nozares gatavības paaugstināšanu ārkārtas situācijās un katastrofu seku novēršanā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2009.gada 20.janvāra noteikumu Nr.60 „Noteikumi par obligātajām prasībām ārstniecības iestādēm un to struktūrvienībām” (turpmāk - Noteikumi) 81.punkts nosaka, ka Operatīvais medicīniskais transportlīdzeklis ir atbilstoši prasībām marķēts un aprīkots transportlīdzeklis, ko izmanto neatliekamās medicīniskās palīdzības izsaukumu izpildei, kā arī tādu pacientu pārvietošanai, kuriem transportēšanas laikā var būt nepieciešama neatliekamā medicīniskā palīdzība.  82.punkts nosaka, ka operatīvajā medicīniskajā transportlīdzeklī:   * ir mobilo radiosakaru iekārta, kas ir sertificēta un reģistrēta atbilstoši normatīvajiem aktiem par radioiekārtu un elektronisko sakaru tīkla galiekārtu atbilstības novērtēšanas, izplatīšanas un lietošanas kārtību; * ir medicīniskās aparatūras darbības instrukcijas, ekspluatācijas noteikumi un norādījumi par to apkopi (minētie dokumenti ir valsts valodā); * aprīkojums ir novietots un nostiprināts tā, lai braukšanas laikā tas netiktu bojāts un neapdraudētu transportlīdzekļa salonā esošo cilvēku drošību; * grīdas pārsegums ir izturīgs un viegli tīrāms; * salonā ir ar drošības atslēgu aizslēdzams medikamentu nodalījums; * visas salona durvis atvērtā stāvoklī ir fiksējamas un aprīkotas ar slēdzenēm, lai tās bez atslēgas varētu aizslēgt un atslēgt no salona iekšpuses, ar atslēgu aizslēgt no ārpuses, kā arī ar atslēgu atslēgt no ārpuses, ja tās ir aizslēgtas no iekšpuses. Transportlīdzekļa vadītājs saņem skaņas vai vizuālos signālus par to, ka transportlīdzekļa kustības laikā kādas no durvīm nav pilnībā aizvērtas; * salona aizmugurējā daļā ir novietots vismaz viens skābekļa balons, kura tilpums nav mazāks par 10 litriem; * pie griestiem ir infūzijas maisu turētāji, kas nodrošina minimālo infūziju kapacitāti 5 kg un iespēju uzkārt neatkarīgi vienu no otra divus infūziju maisus ar standarta infūzijas sistēmu, nodrošinot piekļūšanu pie pacienta atslēgas kaula, elkoņa un pēdas locītavas zonām; * visi krēsli ir aprīkoti ar drošības jostām un pagalvjiem.   Neatliekamās medicīniskās palīdzības dienests ir valsts pārvaldes iestāde, kura darbojas pamatojoties uz 2009.gada 15.decembra Ministru kabineta noteikumiem Nr.1480 „Neatliekamās medicīniskās palīdzības dienesta nolikums”. Neatliekamās medicīniskās palīdzības dienestam valsts deleģējusi īstenot vienotu valsts politiku neatliekamās medicīniskās palīdzības un katastrofu medicīnas jomā, tai skaitā gan nodrošināt neatliekamās medicīniskās palīdzības sniegšanu iedzīvotājiem ikdienā, gan nodrošināt neatliekamo medicīnisko palīdzību ārkārtas medicīniskajās situācijās un katastrofās, kā arī gadījumā, ja nepieciešamais medicīniskās palīdzības apjoms pārsniedz ārstniecības iestādes resursu iespējas.  Nodrošinot augstāk minēto funkciju izpildi un izvērtējot ikdienas darba pieredzi, kā arī pašreizējo operatīvā medicīniskā transporta nodrošinājumu, nepieciešams paredzēt, ka NMP dienesta rīcībā var būt arī operatīvie medicīniskie transportlīdzekļi, kuru aprīkojums atšķiras no šo noteikumu 82.punktā noteiktā un kas ir izmantojami neatliekamās medicīniskās palīdzības brigādes atbalsta nodrošināšanai (piem., ārstu-speciālistu transportlīdzekļi, kas nepieciešami medicīniskā atbalsta nodrošināšanai NMP brigādēm, tehniskā nodrošinājuma transportlīdzekļi, kas nepieciešami ārkārtas medicīnisko rezervju aprīkojuma operatīvai piegādei, transportlīdzekļi operatīvās vadības nodrošināšanai notikuma vietā u.tml.).  Turklāt, ņemot vērā to, ka atbilstoši šo noteikumu 82.punktā noteiktajam pilnībā aprīkota operatīvā medicīniskā transportlīdzekļa iegādes izmaksas ir ļoti augstas, šādu specializētu, bet atšķirīgi aprīkotu operatīvo medicīnisko transportlīdzekļu izveide ļaus samazināt izdevumus NMP dienesta autoparka pilnveidošanai, kā arī izvēlēties un piemērot attiecīgajam neatliekamās medicīniskās palīdzības sniegšanas gadījumam vai ārkārtas situācijai racionālāko transportlīdzekļa aprīkojuma līmeni un iekārtojumu, tādejādi racionāli izmantojot finanšu līdzekļus.  Grozījumi nosaka izņēmuma situāciju tikai attiecībā uz NMP dienesta operatīvo medicīnisko transportlīdzekļu aprīkojumu, ievērojot NMP dienesta kā valsts pārvaldes iestādes funkcijas un uzdevumus neatliekamās medicīniskās palīdzības nodrošināšanā un organizēšanā, nodrošinot neatliekamo medicīnisko palīdzību ārkārtas medicīniskajās situācijās un katastrofās, kā arī gadījumā, ja nepieciešamais medicīniskās palīdzības apjoms pārsniedz ārstniecības iestādes resursu iespējas.  Noteikumu 63.46 punktā veikts tehnisks labojums, precizējot atsauces uz punktiem. |
| 3. | Projekta izstrādē iesaistītās institūcijas | Neatliekamās medicīniskās palīdzības dienests. |
| 4. | Cita informācija | Projekts attiecināms uz Neatliekamās medicīniskās palīdzības dienesta tehnisko nodrošinājumu. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas iedzīvotājiem medicīniskā neatliekamā palīdzība tiks sniegta kvalitatīvāk un atbilstošāk katrā konkrētā situācijā. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Nav |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Neatliekamās medicīniskās palīdzības dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Neatliekamās medicīniskās palīdzības dienesta struktūru neietekmē. |
| 3. | Cita informācija | Nav |

**Anotācijas III, IV, V un VI sadaļa – projekts šīs jomas neskar.**

Veselības ministra vietā

Ministru prezidente L.Straujuma

02.06.2014. 09:47

775

D.Roga

67876093, Dace.roga@vm.gov.lv